CELEX: C2005/031/07
Language: lv
Date: 2005-02-05 00:00:00
Title: Tiesas spriedums (sestā palāta) 2004. gada 9. decembrī lietā C-219/03 Eiropas Kopienu Komisija pret Spānijas Karalisti (Valsts pienākumu neizpilde — Kapitāla pieauguma aplikšana ar nodokli)

5.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 31/3
            
         
      TIESAS SPRIEDUMS
   
   (sestā palāta)
   2004. gada 9. decembrī
   lietā C-219/03 Eiropas Kopienu Komisija pret Spānijas Karalisti (1)
   
   (Valsts pienākumu neizpilde - Kapitāla pieauguma aplikšana ar nodokli)
   (2005/C 31/07)
   tiesvedības valoda - spāņu
   Lietā C-219/03 par prasību atbilstoši EKL 226. pantam sakarā ar valsts pienākumu neizpildi, ko 2003. gada 19. maijā cēla Eiropas Kopienu Komisija (pārstāvji - M. Diaz-Llanos La Roche un L. Escobar Guerrero) pret Spānijas Karalisti (pārstāve - L. Fraguas Gadea), Tiesa (sestā palāta) šādā sastāvā: palātas priekšsēdētājs A. Borg Barthet, tiesneši J.-P. Puissochet (referents) un S. von Bahr, ģenerāladvokāte J. Kokott, sekretārs R. Grass, 2004. gada 9. decembrī ir pasludinājusi spriedumu, kura rezolutīvā daļa ir šāda:
   
               1)
            
            
               attiecībā uz nodokļa piemērošanu kapitāla pieaugumiem, kas ir iegūti kopš 1997. gada 1. janvāra, atsavinot akcijas, kas iegūtas pirms 1994. gada 31. decembra - uzturot nodokļu režīmu, kas ir mazāk labvēlīgs attiecībā uz akcijām, kas tiek kotētas citos, nevis Spānijas regulētajos tirgos, salīdzinājumā ar režīmu attiecībā uz Spānijas regulētajos tirgos kotētajām akcijām, Spānijas Karaliste nav izpildījusi pienākumus, ko tai uzliek EKL 49. un 56. pants, kā arī, 1992. gada 2. maija Eiropas ekonomikas zonas līguma 36. un 40. pants.
            
         
               2)
            
            
               piespriest Spānijas Karalistei atlīdzināt izdevumus.
            
         
      (1)  OV C 184, 2.8.2003.